Mi ara d-rren yimawlan n teqcict s tririt, d akken qebblen nnesba n win i ten-iqesden, ad asen-yessuter yellit-sen, imir-nni ad ṛuḥen imawlan n uqcic lawan n lqahwa, ad glun yid-sen s ccix n lǧameɛ, d lɣaci i ten-iqarben ad glun s iselsa i teslit, am tqendurt n leqbayel d tmeḥremt, tameɣra tettil-id deg unebdu, tugett n tmeɣriwin ttilint-d deg ussan n ustaɛfu, deg wass n umhad, d wass n sem, xedmen tameɣra di teɣzi n kṛaḍ n wussan, ass amenzu zellun imawlan n yisli azgar, tameddit n wass ttawin ɣer wexxam n teslit laɛwayed, gellun yid-sen s uqesbuḍ, am akken llan wid ur n-zellu ara azeger ttawin yid-sen ikerri, akked uqenṭar n uwren, gellun daɣen yid-sen s izegza d zzit, deg wass wis sin, axxam n teslit ad sewwen ayen akk i d-uwwi-n uxxam n yesli iwakken ad seččen adrum n yisli d udrum n teslit, tameddit-nni ad qnen yislan lḥenni, ass wis kraḍ, axxam n yisli ad seččen adrum-nsen ɣef imekli, axxam n teslit ad seččen ula d nutni adrum-nsen, mi kfan asečči, ad ṛuḥen uxxam n uqcic ad-awin tislit s wurar d teɣratin d lbaṛud (ala iḍeballen ur nettili ara deg tmaɣriwin n taddrat n At Ɛisa